**­­­­­НИЙСЛЭЛИЙНЗАСАГ ДАРГЫН ХЭРЭГЖҮҮЛЭГЧ АГЕНТЛАГ**

**АЯЛАЛ ЖУУЛЧЛАЛЫН ГАЗАР**

2014 ОНЫ 3-Р САРД ХИЙЖ ГҮЙЦЭТГЭСЭН АЖЛЫН ТАЙЛАН

1. **Нийтийн эзэмшлийн гудамж талбайд гадаадын жуулчид болон хөдөө орон нутгийн иргэдэд зориулсан мэдээллийн самбаруудыг байрлуулна.**

Уг ажлын хүрээнд аялал жуулчлал өндөр хөгжсөн хотуудын жуулчдад зориулсан мэдээллийн самбаруудын загвар, мэдээллийн багтаамж өртөг, дизайн, материалыг судалж харьцуулалт хийсэн. Дэлхийн 7 орны 21 төрлийн самбарын загваруудыг хооронд нь харьцуулж, мэдээллийн багтаамж, өртөг дизайн, материалын судалгаа хийлээ. АНУ болон Европын аялал жуулчлал хөгжсөн орнуудад хэрэглэдэг эрс тэс цаг уурт тэсвэртэй, зэвэрч ганддаггүй төмөр материалаар хийгдсэн самбаруудад жуулчид ойлгоход амар мэдээллийн багтаамж ихтэй загварыг сонгон загварыг боловсруулав. Самбарын загварыг дотооддоо үйлдвэрлэх боломжийг харгалзан мэдээллийн самбарын техникийн шаардлагыг боловсруулсан.

Самбарын загвар болон техникийн шаардлагыг газрын олон нийтийн сүлжээнд байрлуулан аялал жуулчлал эрхлэгчдээс саналыг авч загвар болон техникийн шаардлагад тус саналын дагуу өөрчлөлт оруулан дахин боловсруулсан.

Жуулчид хамгийн их явдаг чиглэлүүдэд харьцуулалт хийж мэдээллийн самбар байрлуулах боломжтой 50 цэгийн хаяг, байршлыг тодорхойлж жагсаалтыг гаргасан болно. Тус жагсаалтад Сүхбаатар дүүрэгт 16, Баянзүрх дүүрэгт7, Налайх дүүрэгт2, Хан-Уулдүүрэгт 5, Сонгинохайрхан дүүрэгт 5, Баянгол дүүрэгт 6, Чингэлтэй дүүрэгт8 цэгийг тус тус сонгон оруулсан баихэнх цэгүүд нь үйлчилгээний байгууллагын орчимд, жуулчид ихээр явдаг гудамж, зам талбай, мэдээллийн самбар байхгүй хөдөлгөөн ихтэй газруудыг хамруулсан

Аялал жуулчлалын газраас мэдээллийн самбарын загварын төслийг, Нийслэлийн Ерөнхий төлөвлөгөөний газраас зургийн даалгаврыгУлаанбаатар хотын Ерөнхийархитекторчалбан бичгээр хүргүүлсэн болно.Мөн албан бичгээр хүргэлэхээр болсон.Мөн Нийслэлийн Ерөнхий Төлөвлөгөөний газраас боловсруулсан зургийн даалгаврыгалбан бичгээр мэдээллийн самбарын загвар, техникийн шаардлага, байршлынжагсаалтын хамт Улаанбаатар хотыэЗахирагчийн ажлын албанд хүргүүлэхээр төлөвлөж байгаа.

1. **Тусгай сонирхлын, байгалийн, соёлын аялал жуулчлалыг төрөлжүүлэн хөгжүүлэх дэд хөтөлбөр боловсруулж, хэрэгжүүлнэ.**

Улаанбаатар хотын нутаг дэвсгэрт байрлах аялал жуулчлалын нөөц, үзмэрүүдэд мониторинг хийх, бүртгэлжүүлэх ажлыг зохион байгуулсан. Үзмэрүүдийг түүхт байшин барилга /68/, хөшөө дурсгал /132/, байгалийн үзмэр /8/ гэсэн гурван бүлэгт ангилсан.

1. Түүхт байшин барилгууд хамгаалалтын зэргээр ангилж үзэхэд 7 газарт хамгаалалт муу, хүний нөлөөнд их өртөгдсөн, бусад газрууд хамгаалалт маш сайн болон сайн үнэлгээнд хамрагдаж байна.

2. Хөшөө баримлуудын хамгаалалтын дэглэмийг тогтоохоор мониторинг хийсэн. Мониторинг хийх явцад нийт хөшөөний 18 нь маш сайн хамгаалалттай, 49 нь сайн хамгаалалттай, хүний нөлөөнд бага автах газарт байрлалтай, 77 нь дунд зэргийн хамгаалалттай, хүмүүсийн буруутай үйл ажиллагааны нөлөөнд өртөгдсөн эвдрэх муудах магадлалтай, 7 нь хамгаалалт муутай, 2 хөшөөг яаралтай нүүлгэншилжүүлэхшаардлагатай байгааг олж тогтоосон.

Мөн дээрх208 хөшөө, баримлуудыг харьяалагдах дүүрэг, хороогоор нь байршлыг тогтоож, 195 газрын солбилцолыгтогтоож цахим бүртгэлд хамруулсан.

2008 онд Улаанбаатар хотын Ерөнхий менежерийн №-85 тоот тушаалаар батлагдсан “Улаанбаатар хотын тойрон аяллын дагуу 5 чиглэл тогтоох” ажлын хүрээнд тус маршрутын дагууаялан үзмэрүүдэд үнэлгээ хийлээ. 5 чиглэлийн дагуу 135 үзмэртэй танилцах ёстой байснаас 111 үзмэртэй танилцанзургийг аван, зургийн сан үүсгэсэн. 8 үзмэрийн нэр өөрчлөгдсөн, 4 үзмэр нураагдсан, 2 үзмэрийн байршил солигдсон байна. Нөхцөл байдлыг судалсны үндсэн дээр агуулга, хөтөлбөрийг боловсронгуйболгон хотын тойрон аяллын жишиг 5 маршрутыг шинээр тогтоолоо. Эдгээр нь хотын шинэ дүр төрхтэй танилцах "Их тэнгэрийн ам", Улаанбаатар хотын төв хэсэгтэй танилцах "Гандан-Тэврийн товчоо", "зүүн чиглэлд аялах "Бөхийн өргөө-Амгалан", хойд чиглэлд аялах "Дамбадаржаа-Дашчойлин", баруун чиглэлд аялах "Нисэх-Сонсголон" аяллууд юм. Мөн Улаанбаатар хотын сэдэвчилсэн "Дэлхийн хот-Улаанбаатар", "Хүннү", "Залуусын хот-Улаанбаатар", "Соёлын зангилаа-Улаанбаатар" зэрэг 4 аяллыг шинээр боловсруулан гаргалаа. Улаанбаатар хотын тусгай сонирхлын маршрут нь "Ulaanbaatour", үүргэвчтэй аялагчдад зориулсан “Ubackpacker”, бизнес аялагчдад зориулсан "UBusiness", гэр бүлээрээ аялагчдад зориулсан төрөлжсөн аяллын маршрут, хөтөлбөрийг шинээр гаргасан.

Нийслэлийн Аялал жуулчлалын газраас Нийслэлийн Байгаль орчин, ногоон хөгжлийн газар, их дээд сургуулийн аялал жуулчлалын багш нартай хамтран Чингэлтэй, Баянзүрх, Сонгинохайрхан ууланд аялах 6 явган аяллын маршрутыг тогтоосон. Мөн хот орчмын аяллын бүсүүд үзэж болох бүх үзмэрүүдийг хамруулсан "Улаанбаатар-Тэрэлж", "Улаанбаатар-13-р зуун", "Улаанбаатар-Манзушир", "Улаанбаатар-Аглагийн хийд", "Улаанбаатар-Хустай нуруу", "Улаанбаатар хот-Ноён уул" гэсэн 6 чиглэлийн маршрутыг тогтоосон болно.

1. **Нийслэлийн Налайх дүүргийн 6 дугаар хороон дахь Горхи-Тэрэлжийн тусгай хамгаалалттай нутаг, түүний орчны бүсийг нутгийн иргэдэд түшиглэсэн байгалийн аялал жуулчлалын жишиг суурин болгон хөгжүүлэх төсөл хэрэгжүүлэх ажлын хүрээнд хийгдсэн ажлууд**

Налайх дүүргийн 6-р хорооны иргэдтэй 02-р сарын 21-н өдөр 6-р хорооны иргэдтэй уулзалт зохион байгуулсан. Хурлаарнутгийн иргэдэд түшиглэсэн аялал жуулчлалын менежмент, туршлага, анхаарах асуудлууд сэдвээр 6-р хорооны иргэдэд мэдээлэл хийлээ. Уулзалтад 80 гаруй нутгийн иргэд, аялал жуулчлалын аж ахуй эрхлэгчид, Горхи-Тэрэлжийн Хамгаалалтын захиргаа, Налайх дүүргийн Засаг даргын тамгын газар, нийслэлийн Аялал жуулчлалын газрын төлөөлөгчид оролцлоо. Хуралд Горхи-Тэрэлжийн бүсэд тулгамдаж байгаа асуудал, тэдгээрийг шийдвэрлэх арга замыг хэлэлцсэн. Хурлаас гарсан шийдвэр, санал хүсэлтийг Горхи-Тэрэлжийн хамгаалалтын захиргаа, Налайх дүүргийн ЗДТГ, Налайх дүүргийн 6-р хороо, Нийслэлийн Аялал жуулчлалын газрын цаашдын үйл ажиллагаанд тусгаж шийдвэрлүүлэх, хэрэгжүүлэх чиглэлээр ажиллахаар тохирсон. Хурлаас гарсан санал, шийдвэрийг ажил хэрэг болгох үүднээс Горхи-Тэрэлжийн байгалийн цогцолборт газрын Хамгаалалтын захиргаатай хамтран ажиллах гэрээний төсөлд тусган03 дугаар сарын эхний долоо хоногт хоёр тал гарын үсэг зуран баталгаажуулсан.Уг гэрээгээр нийслэлийн Налайх дүүргийн 6-р хороо орчимд хийгдэх бүх ажлууд дээр Хамгаалалтын захиргаа, нийслэлийн Аялал жуулчлалын газар хамтран ажиллахаар тохирсон. Хүлээсэн үүргийн дагуу Аялал жуулчлалын газар Хамгаалалтын захиргаа Горхи-Тэрэлжийн Байгалийн цогцолборт газарт шаардагдах мэдээллээр ханган, цаашид хийгдэх ажлуудын нарийвчилсан төлөвлөгөө хамтран боловсруулан ажиллаж байгаа.

"Нутгийн иргэдэд түшиглэсэн аялал жуулчлалын жишиг суурин” төслийг боловсруулах ажлыг эхлүүлсэн. Налайх дүүргийн 6-р хороо, Горхи-Тэрэлжийн бүсэд үйл ажиллагаа явуулдаг 69 аялал жуулчлалын байгууллагын дунд 4 чиглэлээр асуулга, судалгаа явуулсан. Мөн Налайх дүүргийн 6-р хорооны 12 иргэн бичгээр санал ирүүлснийг нэгтгэсэн.

1. **Зочид буудал, дэн буудал эрхлэгчдийн үйл ажиллагааг дэмжин ажиллаж байна.**

2014 оны 03 дугаар сард нийт 6 дүүргийн 23 газар үзлэг шалгалт хийж стандартад тэнцээгүй газруудад заавар зөвлөгөөөгч ажиллаа.

Хан-уул, Баянгол, Сүхбаатар, Сонгинохайрхан, Чингэлтэй, Баянзүрх дүүргүүдийн Засаг даргын тамгын газрын Худалдаа үйлчилгээний хэлтсийн мэргэжилтнүүд болон дүүргийн Цагдаагийн хэлтэс, Мэргэжлийн хяналтын байцаагч, Тухай хорооны Засаг дарга, Хэсгийн байцаагч нартай хамтран хэрэг зөрчил ихээр гардаг зочлох үйлчилгээний газруудад очин тулгамдаад байгаа асуудлын талаар хууль, журам, дүрэм зөвлөгөө өгөн ажиллаж байна.

Нийслэлийн иргэдийн төлөөлөгчдийн хурлын тэргүүлэгчдийнЖурмын дагуу 2014.01 сарын 01-30 хүртэл жуулчны байр сууцны үйлчилгээ эрхлэгчид нийт 33 газар хандсанаас, 12 иргэн, аж ахуй нэгжид стандартын шаардлага хангаагүй учир зөвшөөрөл олгох боломжгүй, 12 газрыг стандартад хамруулах, 2 газрын материалын бүрдэл дутуу учир дахин бүрдүүлэлтийг хийх талаар зөвлөгөө өгсөн, 7 иргэн, аж ахуй нэгжид үйл ажиллагаа эрхлэх зөвшөөрөл олгогдсон байна.

1. **Улаанбаатар хотын Жуулчны гудамжийг жуулчдад ээлтэй, эрэлтийг хангахуйц байдлаар тохижуулах ажлыг эхлүүллээ**

Жуулчны гудамжид шаардлагатай тохижилт үйлчилгээний талаарх санал, хүсэлтийг Улаанбаатар хотын Захирагчийн ажлын албанд 2014 оны 01 дүгээр сарын 28-ны өдөр 45 тоот албан бичгээр хүргүүлсэн. Уг албан бичигт Жуулчны гудамжид 30 ширхэг хогийн сав, сандал, 10 ширхэг мэдээллийн байгууламж шинээр байрлуулах, Урт цагааны өмнө байрлах 6 хөшөө баримлыг шилжүүлэн байрлуулах, гудамжийн дагуух түүхэн барилга, байгууламжуудыг тайлбар зэрэг санал багтсан. Хувийг Нийслэлийн Өмчийн Харилцааны газарт хүргүүлсэн болно.

Аялал жуулчлал өндөр хөгжсөн хотуудын жуулчдад зориулсан гудамжны архитектур, загвар, дизайныг судалж харьцуулсан судалгааг хийлээ.

1. Аялал жуулчлал өндөр хөгжсөн хотууд болох КанадийнТоронто, Английн Лондон, Ирландийн Дублин, Данийн Копенгаген, АНУ-ийн Нью-Йорк, МонакагийнМонтеКарло, Германы Мюнхен, Хонконгийн Сянган зэрэг 8 хотын жуулчнны гудамж болон гадаадын жуулчид хамгийн ихээр явдаг гудамж, зам талбайд байрлуулдаг хогийн савыг судалгаа хийж танилцуулга бэлдсэн.

2. АНУ-ийн Нью-Йорк, Вашингтон, Чикаго, Японы Токио, Германы Берлин, Канадын Ванкувер, Английн Лондон, Хятадын Бээжин зэрэг гадаадын иргэд ихээр зорчдог 8 хотын жуулчны гудамж болон олон нийтийн газар түр амрах зориулалттай байрлуулдаг сандлуудын судалгаа хийж зурагтай танилцуулга бэлдсэн.

Жуулчны гудамжид тавигдах сандлын загварыг фото зураг, 3 хэмжээст схем зургийг боловсруулан бэлэн болгосон. 4 хүн зэрэг суух боломжтой ганц хөлтэй, зам талбайнуудад тусгайлан бэхэлж тогтоохоор бодож боловсруулав.

Мэдээллийн байгууламжийн загвар, схем зураг, техникийн шаардлагыг файл хэлбэрээр бэлтгэсэн. Мэдээллийн байгууламж нь Улаанбаатар хотын бусад гудамж зам талбайнуудад тавигдах мэдээллийн самбаруудтай ижил загвартай байхаар тогтсон бөгөөд жуулчны гудамж дагуух явган хүний зам талбай нарийхан, зам дагуу олон үйлчилгээний байгууллагууд байдаг учраас том хэмжээтэй мэдээллийн самбаруудыг байрлуулах боломжгүйюм. Хогийн савны үлгэрчилсэн загварыг боловсруулсан бөгөөд "Forms+Surgaces" олон улсын архитектурын сүлжээ компани 2013 он үйлдвэрлэсэн орчин үеийн хогийн савны дизайныг ашигласан болно. Тус загварын дагуу хогийг гурван ангилж хийх боломжтойгоос гадна хог ангилах ажлыг 50%, цаас дахин боловсруулах ажлыг 25% хөнгөлөх юм.

Эдгээр загваруудыг Улаанбаатар хотын Ерөнхийархитекторч-д 2014 оны 03 дугаар сарын 14-ны өдрийн 89 тоот албан бичгээр хүргүүлсэн. Тус албан бичгийн дагуу манай газарт зургийн даалгавар ирүүлэхээр болсон ба зургийн даалгавраар замаас хэдэн метрийн зайтай, хоорондох зайн ямар хэмжээтэй байх нь тодорхой болно. Нийслэлийн Ерөнхий Төлөвлөгөөний газраас зургийн даалгавар албан бичгээр хүлээн авсны дараа сандал, хогийн сав, мэдээллийн байгууламжуудын загварын хамт Улаанбаатар хотын Захирагчийн ажлын албандхүргүүлнэ.

Мөн Жуулчны гудамж дагуу байрлах түүхэн дурсгалт барилга байгууламжийнталаарх судалгааг хийсэн. Жуулчны гудамжид түүхэн ач холбогдолтой болон архитектурын хувьд өвөрмөц 4 байшингийнталаарх түүхэн мэдээллийг цуглуулаад байна.

1. **“ITM-2014” аялал жуулчлалын үзэсгэлэнд амжилттай оролцлоо**

Аялал жуулчлалын салбарын идэвхтэй улирал эхэлж байгаатай холбогдуулан2014 оны 03 дугаар сарын 22-ний өдрөөс 23-ны өдрийн хооронд зохион байгуулагдсан “ITM -2014” үзэсгэлэнд нийслэлийн Аялал жуулчлалын газар оролцлоо. Аялал жуулчлалын газар тус үзэсгэлэнд Улаанбаатар хотыг сурталчлантаниулах, гадаад харилцаа хамтын ажиллагааг тэлэх, Улаанбаатар хот болон хот орчимд хийгдэж буй томоохон төсөл хөтөлбөрүүдийг танилцуулах ажлыг зохион байгуулсан. Нийслэлийн Засаг даргын захирамж, удирдамж, бэлтгэл ажлын төлөвлөгөө, төсвийн зардлын төслүүдийг боловсруулж Засаг даргын А/192 тоот захирамжийг нийт 6 659 500 /Зургаан сая зургаан зуун тавин есөн сая таван зуун/ төгрөгийн төсөвтэй батлуулав. Нийслэлийн Аялал жуулчлалын газраас Улаанбаатар хотын танилцуулга хэвлэл нийт 1500 ширхэг, “Найрсаг- Улаанбаатар” дууны цуглуулга бүхий CD 250 ширхэг, төслүүдийн танилцуулга тус бүр 300 ширхэг, Улаанбаатар хотын өвлийн аялал жуулчлалын богино хэмжээний 1 минутын кино, төслүүдийн танилцуулга кино, 92\*57 хэмжээтэй жуулчны аюулгүй байдлын санамж 300 ширхэг тараагдаж зочид буудал, дэн буудлын зөвшөөрлийн талаарх мэдээлэл, стандарт, Нийслэлийн аялал жуулчлалын газраас зохион байгуулж буйхөтчийн сургалтуудын танилцуулгыг сурталчлан танилцуулав.

Нийслэлийн Аялал жуулчлалын газар 27м2 талбайг засаж тохижуулан 3х2 хэмжээтэй хоёр ширхэг LED дэлгэц суурилуулан Улаанбаатар хотын аялал жуулчлалын өнөөгийн байдал, бүтээгдэхүүн, үйлчилгээний онцлог, 2014 онд зохион байгуулах арга хэмжээ, сургалтын хөтөлбөр, онцлох арга хэмжээнүүдээ танилцуулсан. Мөн Улаанбаатар хот болон хот орчимд хэрэгжих төрийн болон хувийн хэвшлийн аялал жуулчлалын томоохон төслүүдболох “Гандантэгчинлэн хийд цогцолбор”, “Монгол наадам цогцолбор”, “Түмэн Хишигтэн”, “Их Майдар”, “Зайсан соёл амралтын цогцолбор”, “Улаанбаатар такси” төсөл тус тус олон нийтэд танилцуулсан. Үзэсгэлэнгийн үеэр нийслэлийн Аялал жуулчлалын газрын хийсэн Улаанбаатар хотын өвлийн аялал жуулчлалын сурталчилгааны киног анх удаа олон нийтэд танилцуулж, нийслэлийн “Улаанбаатар чуулга”-ын 2014 оны жуулчны улирлын тоглолт болон “Улаанбаатар хотын түүх соёлын дурсгалт газруудыг хэн сайн мэдэх вэ” асуулт хариултын уралдааныг төв тайз дээр амжилттай зохион байгуулсан.

Мөн үзэсгэлэнгийн үеэр Монгол банк, Аялал жуулчлалын үндэсний төв, Нийслэлийн Аялал жуулчлалын газар хамтран явуулж буй аялал жуулчлалд зарцуулагдаж буй зарцуулалтын нэгдсэн судалгааг авав.2015 онд “ITM-2015” олон улсын аялал жуулчлалын үзэсгэлэн 03 дугаар сарын 21-ээс22-ны өдрүүдэд зохион байгуулагдахаар товлогдсон байна.

1. **“Hospitable UB-Найрсаг Улаанбаатар” аялал жуулчлал, зочлох үйлчилгээний салбарын мэргэжлийн аварга шалгаруулах олон улсын тэмцээний зохион байгуулах хүрээнд хийгдсэн ажлууд**

2014 оны 04 дүгээр сарын 05-аас 06-ны хооронд болох “HORECA-2014”зочид буудал, зоогийн газрын хангамжийн олон улсын тэмцээний бэлтгэл ажлыг ханган ажиллаж байна. Энэ жилийн арга хэмжээ нь гадаад орны зочин төлөөлөгч, салбарын экспертүүдийг урьж оролцуулан мэргэжлийн аварга шалгаруулах тэмцээнийг зохион байгуулж байгаагаар онцлог болох юм.

“HORECA-2014” олон улсын тэмцээнд БНХАУ-ынХөх хот, Манжуур, Эрээн хотууд, ОХУ-ынУлаан-Үүд хот, БНСУ-ынГояан хотын төлөөлөгчид тус арга хэмжээнд оролцохоо албан ёсоор мэдэгдээд байна. Мөн Гадаад харилцааны яаманд дээрх төлөөлөгчдийн Монгол улсад нэвтрэх виз хүсэх албан бичгийг илгээх ажлыг зохион байгуулан ажиллаж байна. Зочдыг тусгай боловсруулсан хөтөлбөрийн дагуу Улаанбаатар хотын түүх соёл, үйлчилгээний байгууллагуудаар аялуулан мэргэжлийн зөвлөгөө, туршлага солилцох, тэмцээнд оролцуулах ажлуудыг зохион байгуулахаар төлөвлөж байна.

“HORECA-2014”арга хэмжээнд 8 зочид буудалмэргэжлийн аварга шалгаруулахтэмцээнд, 42 байгууллага зочид буудал, зоогийн газрын хангамжийн үзэсгэлэнд оролцохоор хүсэлтээ ирүүлсэн. 2014 оны 4 дүгээр сарын 1-ний өдөр Жуулчны мэдээлэл сурталчилгааны төвд Техникийн зөвлөгөөний хурлыг зохион байгуулна.

1. **Аялал жуулчлалын бүтээгдэхүүн үйлчилгээний нэр төрлийг олшруулахад орон нутгийн иргэдийн оролцоог идэвхжүүлэх чиглэлээр хийсэн ажлууд**

Жуулчдад зориулсан үйлчилгээний байгууллагын үйл ажиллагаа, үйлчилгээний ажилтны зан харилцаатай холбоотой гомдол саналыг Жуулчны мэдээлэл, сурталчилгааны төвийн утсаар дамжуулан хүлээн тухай санамж бичгийгангли хэл дээр боловсруулан 1000 ширхгийг хэвлүүлсэн. Уг санамжийг үйлчилгээний байгууллагуудад тараах ажлыг зохион байгуулсан ба нийслэлийн 6 дүүргийн 100 үйлчилгээний байгууллагуудад тараагдаад байна.

Улаанбаатар хотын тухай аялал жуулчлалын сурталчилгааны танилцуулга англи хэл дээр бэлтгэх төлөвлөгөөт ажлын хүрээнд Улаанбаатар хоттой танилцах танин мэдэхүйн аяллуудыг багтаасан брошурын эх загварыгболовсруулсан. Тус брошур нь англи, орос, хятад, солонгос, япон хэл зэрэг нийт 5 хэл дээр хэвлэгдэн гарах бөгөөд орчуулгын ажлыг эхлүүлээд байна.

1. **Аялал жуулчлалын улирал эхэлж буйтай холбогдуулан Мэдээлэл, сурталчилгааны төвийн үйл ажиллагааг эрчимжүүлэв**

Аялал жуулчлалын мэдээлэл сурталчилгааны төвд байгаа мэдээллийг цахим хэлбэрт бүрэн оруулж дуусгасан болно.Үүнд:Жуулчны бааз 149, зочид буудал 171, 2013 онд зөвшөөрөл өгсөн зочид буудлууд, дэн буудлуудаас авсан судалгааны нэгтгэл, ресторан 40, үзвэр үйлчилгээний байгууллагууд 15, аялал жуулчлалын чиглэлээр үйл ажиллагаа явуулдаг байгууллага 309, музей галарей 34, гэрэл зургийн үйлчилгээний байгууллага 16, сургууль 101, рашаан сувилал 20, Элчин Сайдын яам болон Дипломат төлөөлөгчийн газрын мэдээллийг одоогийн байдлаар цахим хэлбэрт оруулсан байна.Цаашид Мэдээлэл, сурталчилгааны төв цахим мэдээллийн санг тогтмол баяжуулахюм.

Мөн“М-Файл”цахим мэдээллийн сан ашиглалтын програмыг нэг сарын хугацаатай үнэгүй туршилтын журмаар ашиглаж эхэлсэн.

2014 оны мэдээллийн нэгдсэн лавлах Шар ном, Соёл, Спорт, Аялал жуулчлалын яам, Аялал жуулчлалын Үндэсний төвөөс гаргасан “Соёл, спорт, аялал жуулчлалын салбарын лавлах” номд газрын хаяг,утас,цахим хуудасны мэдээллийг оруулсан.

“Эдлайн” ХХК-с эрхлэн гаргадаг “World Walker” /үнэ төлбөргүй тараагддаг/ сэтгүүлд Монголд болон тус газраас зохион байгуулагдахарга хэмжээнийтов, Мэдээлэл сурталчилгааны төвийн үйл ажиллагааны талаарх мэдээллүүдийгангли хэл дээр бэлтгэн гаргаж өгсөн. Түүнчлэн “Амиланэ ХХК”-с эрхлэн гаргадаг “Нийслэл гайд” сэтгүүлийн 3 дугаар сарын дугаарт манай газраас тухайн сард зохион байгуулагдах эвентүүдийнталаарх мэдээлэл болон аяллын мэдээлэл орсон болно.

1. **Статистик, судалгаа**

Монгол улсын нутаг дэвсгэрт 2014 оны эхний 2 сарын байдлаар ***гадаадын 21 иргэн*** гэмт хэргийн халдлагад өртсөн нь өмнөх оны мөн үеийнхээс **1**-ээр буюу **16.6** хувиар өссөн байна. Дээрх иргэдийн **7** нь БНХАУ-ын, **5** нь БНСУ-ын, **3** нь ОХУ-ын, **2** нь Япон улсын, **1** нь тус бүр Австрали, Вьетнам, Казахстан, Тайван улсын иргэд байна. Нутаг дэвсгэрээр нь авч үзвэл Дархан-Уул аймагт 1, Улаанбаатар хотод **20**, үүнээс: Баянгол дүүрэгт **6**, Сүхбаатар дүүрэгт **6**, Баянзүрх дүүрэгт **5**, Хан-Уул дүүрэгт **2**, Багануур дүүрэгт **1** гадаадын иргэн гэмт хэргийн халдлагад өртжээ.

2014 оны 02 дугаар сарын жуулчдын статистик мэдээллээс харахад манай оронд ирсэн жуулчдын тоо өмнөх оны мөн үеэс **34540** буюу +**6** хувиар өссөн үзүүлэлттэй байна. Бүс нутгаар нь жуулчдыг авч үзвэл Ази болон Номхон далай 21594 буюу 10 хувиар өссөн, Европ 12481 буюу 12 хувиар өссөн, Америк 319 буюу 80 хувиар буурсан, Ойрх Дорнод 56 буюу 195 хувиар өссөн, Африк 90 буюу 1 хувиар буурсан. Мөн Жуулчдын голлох зах зээлийн орноор БНХАУ-15012, ОХУ-7664, БНСУ-3921, АНУ-1568, Казахстан-1093, Япон-1244, Австрали-523, ИхБритани-378, ХБНГУ-577, Франц-292 улсууд тус тус орсон байна. Аялал жуулчлалын салбарын орлого **18,350,832** ам долларт хүрсэн нь өнгөрсөн онтой харьцуулахад **+7** хувиар өссөн байна.

1. **Монгол банк, Аялал жуулчлалын үндэсний төвтэй хамтран монгол жуулчдын зардлын болон валютын урсгалыг олж тогтоох судалгааг4 дүгээр сард багтаан дуусгахаар төлөвлөн ажиллаж байна**

Монгол банк, Аялал жуулчлалын Үндэсний төв болон Нийслэлийн Аялал жуулчлалын газар хамтран өвлийн улиралд гадаадад аялсан монгол жуулчдын зардлын болон валютын урсгалыг олж тогтоох судалгааг Буянт-Ухаа олон улсын нисэх буудал болон Аялал жуулчлалын тур компаниудаас авч 2014 оны 2-р улиралд хийж гүйцэтгэхээр төлөвлөн хамтран ажиллах гэрээ байгуулан ажиллаж байна. Судалгааг аялал жуулчлалын компаниудаас авч эхэлсэн. 03-р сарын 7-оос21-ний өдрүүдэд Буянт-Ухаа олон улсын нисэх буудалд гадаад улсад аялаад ирсэн 700 монгол аялагчдаас анкетийн аргаар судалгааг амжилттай авч дуусгасан. Тус судалгааг Монголбанкинд хүлээлгэн өгч тайлангийн ажлыг хамтран хийж эхлэхээр ажиллаж байна.Мөн нийтгадаад улс руу монгол жуулчин явуулдаг 70 гаруй компанид албан бичиг болон судалгааны анкетийгхүргүүлэн ярилцлага хэлбэрээр авч эхэлсэн. Судалгааг 04 дүгээр сард багтаан дуусгахаар төлөвлөн ажиллаж байна.

1. **Зоогийн газрын үйлчилгээ, чанарыг олон улсын түвшинд хүргэхээр зорин ажиллаж байна**

Зоогийн газрын үйлчилгээний талаарх төсөл боловсруулах ажлын хүрээнд Нийслэлийн Захирагчийн ажлын албаны Хүнс, худалдаа үйлчилгээний хэлтэстэй хамтран боловсруулан 70 хувьтай явж байна. Тус төслийг боловсруулснаар зоогийн газрын үйлчилгээ, хоол хүнсний стандартуудыг хангасан заавар бүхий гарын авлага гарах юм. Мөн дүүргийн Үйлдвэр, үйлчилгээний хэлтэсүүдтэй хамтран нэг байгууллагыг сонгон үлгэр жишээ үйлчилгээ, хоолтой зоогийн газар болгох төслийг хэрэгжүүлэхээр төлөвлөн ажиллаж байна.

1. **“Аялал жуулчлал ба ажил эрхлэлт” хөдөлмөрийн яармагийг 4 дүгээр сарын 17-нд зохион байгуулна**

2014 оны 4 дүгээр сарын 17-нд уламжлалт арга хэмжээ болох “Аялал жуулчлал ба ажил эрхлэлт” хөдөлмөрийн яармагийн зохион байгуулахаар бэлтгэл ажлыг ханган ажиллаж байна. Хөдөлмөрийн яармагийн удирдамж, төлөвлөгөө, төсвийг батлуулж, бэлтгэл ажлыг ханган ажиллаж байна. “Аялал жуулчлал ба ажил эрхлэлт” арга хэмжээг Аялал жуулчлалын үндэсний төв, Монголын Аялал жуулчлалын холбоо, Аялал жуулчлалын тогтвортой хөгжлийн төв, Аялал жуулчлалын багш, судлаачдын нийгэмлэгболон Нийслэлийн хөдөлмөрийн газартай хамтран зохион байгуулна.

1. **Музейд тайлбар хийх ур чадвар сэдэвт сургалт**

Нийслэлийн Аялал жуулчлалын газраас 2014 оны 3 дугаар сарын 29-өөс31-ний өдрүүдэд тур оператор компанийн мэргэжлийн хөтөч тайлбарлагч нарт зориулан “Музейд тайлбар хийх ур чадвар” сэдэвт сургалтыг зохион байгууллаа. Сургалтанд“Жэнкотур бюро”, “Туул трэвел”, “ГрийтЧингис экспедишн”, “Монбекон”, “Монголиаэкспедишн”, “Мондесковери”, “Хорсбэктур”, “Самар мэжиктур” гэх мэт нийт 20 гаруй аялал жуулчлалын компаний23 хөтөч тайлбарлагч хамрагдсан. Эхний өдөр урилгаар “Олон улсын аялал жуулчлалын хөгжлийн төв”-ийн захирал Ч.Буянбадрах “Улаанбаатар хотын музей үзвэрийн газрууд нь хотын аяллын чухал бүтээгдэхүүн болох нь”, “Аялал жуулчлалд музейн гүйцэтгэх үүрэг”, “Музейн тайлбар хийх ур чадвар”-ын талаар лекц орсон.

Уг сургалтын үеэр Г.Занабазарын нэрэмжит Дүрслэх урлагийн музей, Монголын Үндэсний музей, Монгол Цэргийн музей, Улаанбаатар хотын музей, Богд хааны ордон музей болон Чойжин ламын сүм музейгээр аялан музей тус бүрийн онцлог брэнд үзмэр, танхим хийгээд барилга байгууламжийн бүтэц зохион байгуулалттай дэлгэрэнгүй танилцсан.

Мөн хөтөч тайлбарлагч нар музейн мэргэжилтнүүдээс тухайн үзмэрийг хэрхэн тайлбарлах, онцлох зүйл нь юу гэдгийг нээлттэй асууж хэрэгцээт мэдээллээ авч байлаа. Түүнчлэн “Нийслэл дэх түүхэн хөшөө дурсгал, барилга байгууламжийн тайлбар”, “Нийслэлийн түүх, Монголын зан заншил, Монгол гэрийн түүх”, “орчуулга хийхэд анхаарах зүйлс, туршлага” гэх мэт сэдвүүдийн дор 1 өдрийн семинарыг аялал жуулчлалын нэгдүгээр зэргийн хөтөч тайлбарлагч А.Цэрэнчулууноров.

1. **Жуулчдыг гэмт халдлагаас хамгаалах, урьдчилан сэргийлэх, жуулчидтай холбоотой гарсан гэмт, хэрэг зөрчлийг шуурхай шийдвэрлэх зорилгоор Нийслэлийн Цагдаагийн газрын бүтцэд Жуулчны цагдаагийн нэгж байгуулах зорилтын хүрээнд:**

Нийслэлийн Цагдаагийн газрын удирдлагатай уулзан санал солилцож, НИТХ-д дээрх нэгжийг байгуулах шийдвэр, үндэслэлийг гаргуулахаар “Жуулчны цагдаагийн нэгж байгуулах хүсэлт” бүхий албан бичиг, танилцуулгыг боловсруулан хүргүүлсэн.

Жуулчны цагдаагийн нэгжийн бүтэц, зохион байгуулалт, жуулчны цагдаагийн эрх, үүрэг, ажлын байрны тодорхойлолт зэрэг хууль, эрх зүйн баримтыг боловсруулах ажлыг Нийслэлийн Цагдаагийн газартай хамтран боловсруулж эхний төслийг гаргаж Нийслэлийн Цагдаагийн газрын удирдах бие бүрэлдэхүүний хурлаар хэлэлцүүлэн, дээрх төслийн саналыг Нийслэлийн Засаг даргын Тамгын газар, Нийслэлийн Иргэдийн Төлөөлөгчдийн Хурлын Тэргүүлэгчдээр хэлэлцүүлэхээр бэлэн болгосон.

Жуулчны олон нийтийн цагдаагийн дүрмийг 6 бүлэг, 32 заалттайгаар анхны төслийг хүргүүлсэн байгаа.

Тайланд улсын Жуулчны цагдаагийн байгууллагыг ажиллуулж буй туршлагыг судлуулахаар Нийслэлийн Цагдаагийн газрын удирдлагын албан томилолтыг Нийслэлийн Засаг даргын Тамгын газрын даргаар шийдүүлэхээр санал оруулаад байна.

1. **Жуулчидтай холбоотой гэмт хэрэг зөрчил олноор гардаг газруудад нэмэлт эргүүл ажиллуулах байршлын судалгааг боловсрууллаа**

Жуулчидтай холбоотой гэмт хэрэг зөрчил олноор гардаг газруудад нэмэлт эргүүл ажиллуулах байршлын судалгааг боловсруулж, жуулчид ихээр зорчдог гудамж, талбай, дүүрэг, хороо болон гадаадын иргэд, жуулчид олноор үйлчлүүлдэг гол, гол худалдаа, соёл, үзвэр, үйлчилгээний цэгүүдийг тодруулан, тэдгээрийг нэмэлт эргүүлийн цагдаад хамруулах саналыг гаргасан.Мөн жуулчидтай холбогдол бүхий хэрэг зөрчил, эрсдэл гарсан үед холбогдох дуудлага өгөх Нийслэл, дүүргүүдийн цагдаагийн хэлтэс, тасгийн яаралтай жижүүрийн 23 утасны дугаар, жагсаалтыг гарган, Аялал жуулчлалын мэдээллийн төв, бусад аялал жуулчлал эрхлэгч аж ахуйн нэгжид хүргүүлсэн.

Нийслэлийн Эрүүл мэндийн газар, Онцгой байдлын газартай жуулчны аюулгүй байдал, эрсдлээс урьдчилан сэргийлэх асуудлаар хамтран ажиллах “Санамж бичиг” байгуулах саналыг солилцож, тус бичгийн төслийг боловсруулаад байна.

1. **Гандан орчмын дахин төлөвлөлтийг нийслэлд аялал жуулчлал хөгжүүлэх бодлогын зорилттой уялдуулах ажлыг эхлүүллээ.**

Гандан орчмын дахин төлөвлөлтийг нийслэлд аялал жуулчлал хөгжүүлэх бодлогын зорилттой уялдуулах үүрэг бүхий ажлын хэсгийг нийслэлийн Засаг даргын захирамжаар ажлын хэсэгт орох удирдах албан тушаалтны нэрсийг ирүүлэх хүсэлтийг 2014 оны 02 дугаар сарын 12-ны 57 тоот албан бичгээр холбогдох газруудад хүргүүлсэн. Нийт 11 байгууллагын 18 албан тушаалтныг ажлын хэсэгт оруулах санал ирсэн. Гандан орчмын дахин төлөвлөлтийг нийслэлд аялал жуулчлал хөгжүүлэх бодлогын зорилттой уялдуулах үүрэг бүхий ажлын хэсгийг Нийслэлийн Засаг даргын 2014 оны оны 03 дугаар сарын 14-ний өдрийн А/167 тоот захирамжаар батлуулсан. Ажлын хэсэг 2014 оны 3 дугаар сар 26-нд хуралдаж Гандан орчмын өнөөгийн нөхцөл байдлын талаар холбогдох байгууллагууд мэдээлэл хийсэн. Тус хурлаар Эдийн засгийн хөгжлийн яамны “Гудамж” төслийн “Гэр хороолол” дэд төслийн “Гандантэгчинлэн хийд" орчмын гэр хорооллын нөхцөлийг сайжруулах төслийн гүйцэтгэгч “НьюУрбанизм”ХХК-ны захирал З.Туяа танилцуулга хийсэн. Тус танилцуулгаар Гандангийн дэнжийн хэсэг нь Улаанбаатар хотыг 2020 он хүртэл хөгжүүлэх ерөнхий төлөвлөгөө, 2030 он хүртэл хөгжүүлэх үзэл баримтлалын төлөвлөлтөд тусгагдсаны дагуу Гандангийн дэнжийн гэр хорооллын иргэд оршин суугчдадиргэдийнхамтын оролцоотойгоор хэрхэн зохистой хөгжүүлэхээр төлөвлөж байгаагаа танилцуулсан байна. Гандангийн дэнжийг зөв зохистой төлөвлөн зохион байгуулах, инженерийн шугам сүлжээнд холбох, авто болон явган зам талбай тавих, хувийн орон сууц барих болон сайжруулах, улмаар амьдрах таатай орчныг бүрдүүлэх, бизнес эрхлэх боломжийг нэмэгдүүлэх, аялал жуулчлалыг хөгжүүлэх ажлуудыг төлөвлөж байгаа юм. Гандангийн дэнжийг үндсэн 3 хэсэгт ажил хийгдэхээр төлөвлөгдөж байна. Үүнд:

1. 3, 4-р хорооллын худалдаа үйлчилгээний гудамжийг Хотын төв хэсгийн худалдаа үйлчилгээний гудамжтай Гандангийн дэнжээр холбож, худалдаа үйлчилгээний гудамж бий болгосноор уг бүсэд явганаар зорчих иргэдийн тоо, хөдөлгөөний эрчим өснө. Гандангийн дэнжийг тойрсон бөглөрөл буурна.
2. Худалдаа үйлчилгээ, амралт зугаалгын бүс бий болгоно.
3. Гудамжныуламжлалт бүтцийг хадгалан аялал жуулчлалын тусгай бүс бий болгохоор төлөвлөлт, зураг төслийн ажлууд хийгдэж эхлээд байгаа.

2014 оны 3 дугаар сарын байдлаар төслийн гүйцэтгэгч “НьюУрбанизм” ХХК судалгааны ажил болон оршин суугчидтай хэсэгчилсэн уулзалтуудыг зохион байгуулсан байна. Судалгааны хүрээнд Гандан орчмын дэд бүтэц,автозамын хөдөлгөөний эрчмийн судалгаа, оршин суугчдын судалгааг тус тус явуулсан байна. Жич: Баянгол дүүргийн 16 дугаар хорооны газрын хэмжээ нь 55 га, хэсгийн тоо 8, хашааны тоо 857, өрхийн тоо1875, хүн амын тоо7809, аж ахуйн нэгж 65 үйл ажиллагаа явуулж байна.

2014 оны 4 дүгээр сараас гудамжийн зам талбайг сайжруулах (оршин суугчидтай зөвшилцсөний үндсэн дээр ), 6 дугаар сараас дулааны шугам татах ажлуудыг хийхээр төлөвлөж байгаа юм. Дээрх ажилтай холбогдуулан төслийг хэрэгжүүлэгч баг 16 дугаар хорооны 6 хэсэгт хэсэгчилсэн уулзалт зохион байгуулж тухайн төслийн талаарх хэлэлцүүлэг зохион байгуулсан ба аялал жуулчлалын тусгай бүс болгосноор айл өрхүүд газар эзэмшсэн зөвшөөрлийн дагуу хашаа, хилээ байрлуулах, дэд бүтэц татах нөхцөл бололцоогоор хангах, Гандангийн дэнжийн уламжлалт өнгө төрхийг алдагдуулахгүй байх, өнгө, хэв маягийг өөрийн хашаа, байр, орон сууцдаа хийлгэх шаардлагатай байгааг мэдээлснийг оршин суугчид таатайгаар хүлээн авсан. Цаашид ажлын хэсэгт орсон байгууллагуудаас тус ажлын хүрээнд хэрхэн хамтарч ажиллах боломжтой байгаа талаар саналуудаа боловсруулан дараагийн ажлын хэсгийн хурлаар хэлэлцэхээр ажлын хэсгийн ахлагчаас үүрэг болголоо.

1. **“Найрсаг Улаанбаатар” хөтөлбөрийг олон нийтэд танилцуулах ажлыг эхлүүллээ.**

2014 оны 2 дугаар сарын 26-нд "Найрсаг Улаанбаатар" хөтөлбөрийг Улаанбаатар хотын нутаг дэвсгэрт үйл ажиллагаа явуулдаг аж ахуйн нэгж, төрийн бус байгууллагуудад танилцуулахаар бэлтгэл ажлыг ханган ажиллаж байна. Бэлтгэл ажлын хүрээнд "Найрсан Улаанбаатар" хөтөлбөрийн видео болон хэвлэмэл танилцуулгыг бэлдсэн. Уулзалтын гол зорилго нь "Найрсан Улаанбаатар" хөтөлбөрт хувийн хэвшил, аж ахуйн нэгжийн идэвхсанаачлагатай оролцоог дэмжин төслийг хамтран хэрэгжүүлэх, санаа бодлыг тусгахад оршиж байгаа. Тус арга хэмжээ зохион байгуулагдсанаар "Найрсаг Улаанбаатар" хөтөлбөрийг олон нийтэд танилцуулах, НИТХ-ийн Тэргүүлэгчдийн хуралд хэлэлцүүлэн батлуулах боломжтой болж байгаа. Арга хэмжээнд нийт 100 гаруй байгууллага, компанийн төлөөллийг оролцуулахаар төлөвлөж байна.

1. **Гадаад, дотоодын жуулчдад зориулсан Улаанбаатар хотыг танилцуулсан видео танилцуулгыг хийх ажлыг эхлүүлэв.**

Улаанбаатар хотын сурталчилгааны киноны ажлыг “Салбадай”ХХК-тай хамтран ажиллах гэрээ байгуулсан. Тус ажлын хүрээнд Улаанбаатар хот болон хотын таталцлын бүсэд орших аялал жуулчлалын гол үзмэрүүдэд кино авалтын ажлыг эхлүүлсэн. 2014 оны 2 дугаар сарын байдлаар Налайх дүүргийн Цонжин болдог газарт байрлах Чингисийн хөшөө цогцолбор, “13-р зуун” жуулчны бааз, Хан-уул дүүрэгт байрлах “Скайресорт” цанын бааз, Төв аймгийн Аргалант суманд орших Хустайн нурууны цогцолборт газрын тахь үржүүлгийн газар, “Блюскай” зочид буудал, Буянт-Ухаа дахь Чингис Хаан олон улсын нисэх онгоцны буудал зэрэг газруудад зураг авалтын ажлыг зохион байгуулсан. Сурталчилгааны кино авалт үндсэн өвөл, зуны гэсэн 2 хэсгээр бүрдэж байгаа бөгөөд өвлийн зураг авалтыг дуусган 1, 3 минутын сурталчилгааны киног бэлтгэн “Ай Ти Эм-2014” олон улсын аялал жуулчлалын үзэсгэлэн худалдаагаар олон нийтэд танилцуулсан.

Зуны зураг авалтыг жуулчны улирал буюу 6 дугаар сард эхлүүлэхээр төлөвлөсөн.

1. **Улаанбаатар хотын гадаад сурталчилгааг явуулж, зорих газрын менежментийн бодлого, маркетингийн стратегийг хэрэгжүүлэх ажлын хүрээнд:**

Интернет, олон нийтийн сүлжээ, мэдээллийн технологийн ололтыг ашиглан маркетинг сурталчилгаа хийж байна. Тухайлбал: Social site болох facebook, twitter-г ашиглан тус газраас зохион байгуулсан арга хэмжээ болон хийж гүйцэтгэсэн ажлуудын мэдээллийг тухай бүр нийтэлж байна. Өнөөдрийн байдлаар газрын facebook page 1604 like-тай болсон байна.

Жуулчдад тараагддагтөрөл бүрийн мэдээлэл, сурталчилгааны материалууд бэлтгэн гаргах ажлын хүрээнд 8 нүүр бүхий Улаанбаатар хотын танилцуулгыг солонгос хэл дээр эхийг боловсруулсан.

Чөлөөт нэвтэрхий толь, аяллын цахим хуудсанд Улаанбаатар хотын талаар мэдээллүүдийг тогтмол шинэчлэн, сэтгэгдлүүдэд хяналт шинжилгээ хийж газраас зохион байгуулж буй арга хэмжээ, газраас гарсан шийдвэр, үйл ажиллагааны талаарх мэдээ мэдээллийг тогтмол шинэчлэн дүн шинжилгээ явуулан ажиллаж байна.

Гадаад сурталчилгаа , гадаад арга хэмжээний хүрээнд 2014 онд зохион байгуулагдах гадаад үзэсгэлэнгийн хуваарийг газрын даргаас авч судлан оролцож болон арга хэмжээний жагсаалт гаргасан ба 2014 оны 04, 05-р саруудад зохион байгуулагдах гадаад арга хэмжээнд Улаанбаатар хотын зүгээс оролцох боломж бэлтгэл ажлыг хангахаар ажиллаж байна.

Үндэсний их баяр наадмын нээлтийн жуулчны билетийн захиалгын бүртгэлийг эхлүүлж 2014 оны 03 сарын 28-ны өдрийн байдлаар нийт 925 тасалбар, тээврийн хэрэгслийн“Ж”зөвшөөрөл 101 ширхэг тус тус хүссэн албан тоотууд аялал жуулчлалын байгууллагуудаас ирүүлсэн байна.

1. **Дотоод ажлын чиглэлээр**

Дээд газраас 32, түүнээс хариутай бичиг 21, бусад газраас 90, түүнээс хариутай бичиг 62, өргөдөл гомдол бичгээр 14, засгийн газрын 11-11 төвөөс 1, нийт 137 баримт бичиг хүлээн авч шийдвэрлэлээ.Үндсэн үйл ажиллагааны чиглэлээр 18, боловсон хүчний чиглэлээр 6, явуулсан бичиг 110, хурлын тэмдэглэл 6, нийт 140 албан бичгийг бүртгэн бланкан дээр буулган баримтжуулж, хүргүүлсэн.

2014 оны 02 дугаар сарын 28, 03 дугаар сарын 14, 03 дугаар сарын 28-ны өдрүүдэд нийслэлийн Архивын газраас зохион байгуулсан архив, албан хэрэг хөтлөлтийн сургалтуудад холбогдох мэргэжилтэн хамрагдсан.2014 оны 02 дугаар сарын 01-ны өдрөөс 2014 оны 03 дугаар сарын 20-ны өдрийн хооронд 663 хуудас захирамжлалын баримтыг дахин сканердаж дуусгасан.

--ooOoo---

ХЯНАЖ ТАНИЛЦСАН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН ДАРГА Э.БАТТУЛГА

ОГНОО......................................

БИЕЛЭЛТ ГАРГАСАН:

ТӨЛӨВЛӨЛТ АХЛАХ МЭРГЭЖИЛТЭН Г.БАЯСГАЛАН

ОГНОО.................................